Harald Dahl
Store norske leksikon,Teknologi og industri,Teknologi- og industrihistorie,Norsk teknologi- og industrihistorie,Biografier i norsk teknologi- og industrihistorie
Harald Dahl var en bergmann og norsk ingeniør som var rektor ved Norges tekniske høgskole (NTH) i 1948–1954. Han var en viktig aktør i etableringen av SINTEF.
Dahl utdannet seg til maskiningeniør ved Trondhjems tekniske læreanstalt, men hans faglige interesser vendte seg deretter mot gruvedrift, og han dro derfor til bergakademiet i Freiberg hvor han i 1906 tok diplom som bergingeniør. Fra 1907 til 1917 arbeidet han som ingeniør i gruver i sørlige Frankrike og nordlige Afrika. I perioden 1917 til 1931 hadde han stilling som direktør ved forskjellige svenske, norske og tyske gruver.Etter å ha arbeidet med gruvedrift i 30 år, tok han opp sitt akademiske virke. Han tok graden dr.ing. i 1934 ved bergakademiet i Clausthal, og året etter (i 1935) ble han ansatt som professor i gruvedrift ved Norges tekniske høgskole. Denne posisjonen hadde han frem til 1954. Fra 1948 til 1954 var han også høyskolens rektor. I denne posisjonen var han blant annet viktig i prosessene som ledet frem til etableringen av SINTEF i 1950. For sin innsats i ledelsen av NTH ble han utnevnt til kommandør av St. Olavs Orden. Les mer i Store norske leksikon Harald Dahl i Norsk biografisk leksikon Bergverksdrift Bergverksdrift i Norge Litteratur Brandt, Thomas og Ola Nordal, Turbulens og tankekraft – Historien om NTNU, Pax Forlag, 2010 Gulowsen, Jon, Bro mellom vitenskap og teknologi – SINTEF 1950–2000. Tapir, 2000